Iocasta

Iocasta (Graece Ἰοκάστη) in mythologia Graeca est regina Thebarum et filia Menoecei. Cui Creon est frater. Iocasta est mater atque etiam uxor Oedipodis. Quorum liberi (sive nepotes) sunt Antigone, Ismene, Polynices, et Eteocles.

 Primum coniugium 
Laius Iocasten in matrimonium duxit cui puerum invitis deis genuit, Oedipodem nomine. Laio oraclum dixerat a filio se interfectum iri. Laius atque Iocasta igitur deseruerunt puerum. Sed Oedipus, adoptatus a Corinthiorum rege et regina, vixit et posterius desiderans praedictum (patrem occidet et matrem in matrimonium ducet) effugere Thebas contendit. Dum illuc ambulabat, insciens Oedipus senem, qui vere pater fuit, occidit. Iocasta filium adhuc vivere nesciebat.

 Secundum coniugium 
Oedipus Thebas venit et explicato aenigmate Sphingis monstrum occidit. Praemium Iocastam, reginam Thebanorum, duxit. Iocasta autem  mater illius erat, sed veritatis ignari beate diu  vixerunt ita ut marito secundo Iocasta quattor liberos pepererit: Antigonen, Ismenen, Polynicem, et Eteoclem.

 Post inventum et mors 
Multos post annos, Thebae peste oppressae sunt. Ut urbs sanaretur, vera historia Oedipodi evulgata est. Iocasta  verum esse praedictum,  et interfectori mariti primi et filio se nupsisse, confessa est. Sophocles scribit veritate evulgata Iocastam se interfecisse: 

Χορός:
ὦ δυστάλαινα, πρὸς τίνος ποτ᾽ αἰτίας;
Ἐξάγγελος:
αὐτὴ πρὸς αὑτῆς. 
—Sophocles, Oedipus rex 1236-7

Sed alii poetae eam longius vivere faciunt ut Euripides in Phoenissis ubi Iocasta super duorum filiorum, Eteoclis et Polynicis, corporibus sese gladio transfigitVersus 1454-8.. Simili modo in Thebaidi Statii, Iocasta vivit et conspicit bellum inter Polynicem et Eteoclem, Thebas et Argos. Mendicat filios pacem facere:

nupsi equidem peperique nefas, sed diligo tales
(a dolor) et uestros etiamnum excuso furores
—Statius, Thebaid VII, 514-5

sed pugnant et se occidunt. Post bellum, frater Creon imperium cepit.

 Notae 

 Fontes antiqui 
Euripides, Phoenissae
Homerus, Odyssea carmine undecimoː 271-280
Seneca, Phoenissae, Oedipus
Sophocles, Oedipus Rex
Statius, Thebais, praesertim libro septimo
 Plura legere si cupis 
Albert Machin, "Jocaste dans le temps tragique", Pallas. Revue d'études antiques, 1990ː 7-18
Categoria:Mythologia Graeca
Categoria:Mythologia Thebana